Document ID: 32010D0570

A TANÁCS HATÁROZATA
(2010. szeptember 13.)
az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről
(2010/570/EU, Euratom)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 300. cikke (2) bekezdésére és 302. cikkére, összefüggésben az Európai Unióról szóló szerződéshez, az Európai Unió működéséről szóló szerződéshez, illetve az Európai Atomenergia Közösséget létrehozó szerződéshez csatolt, átmeneti rendelkezésekről szóló jegyzőkönyv 7. cikkével,
tekintettel az egyes tagállamok által benyújtott javaslatokra,
tekintettel az Európai Bizottság véleményére,
mivel:
(1)
Az Európai Gazdasági és Szociális Bizottság jelenlegi tagjainak hivatali ideje 2010. szeptember 20-án lejár (1). Ezért a 2010. szeptember 21-től kezdődő ötéves időtartamra ki kell nevezni a bizottság tagjait.
(2)
Minden tagállam benyújtott egy listát, amely annyi jelöltet tartalmaz, ahány helyet számukra a Szerződés biztosít, és az összes jelölt a munkaadók és a munkavállalók szervezeteinek, valamint a civil társadalom egyéb területei, így különösen a gazdasági és társadalmi élet, az állampolgári részvétel, a szakmai és a kulturális területek reprezentatív szereplőit tömörítő szervezeteknek a képviselője. Mindazonáltal a román kormány a Szerződés által biztosított helyek betöltése érdekében egy későbbi időpontban további egy jelöltet javasol.
ELFOGADTA EZT A HATÁROZATOT:
1. cikk
A Tanács a 2010. szeptember 21-től2015. szeptember 20-ig terjedő időtartamra az Európai Gazdasági és Szociális Bizottság tagjaivá nevezi ki azokat a személyeket, akiknek a neve az e határozat mellékletében található listán szerepel.
2. cikk
Ez a határozat az elfogadásának napján lép hatályba.
Kelt Brüsszelben, 2010. szeptember 13-án.

Labels: 9
18
15